b'\n_START_ARTICLE_\nMani pulite\n_START_SECTION_\nBettino Craxi\n_START_PARAGRAPH_\nBettino Craxi fou un pol\xc3\xadtic itali\xc3\xa0 nascut el 24 de febrer del 1934 a Mil\xc3\xa0. Quan tenia 17 anys, ingress\xc3\xa0 en els joves socialistes del seu pa\xc3\xads i entr\xc3\xa0 al comit\xc3\xa8 oficial el 1957. El 1968 es convert\xc3\xad en diputat i el 1970 en vicepresident del Partit Socialista Itali\xc3\xa0. El 1976, gr\xc3\xa0cies a un cop amb moltes forces, es proclam\xc3\xa0 l\xc3\xadder del partit._NEWLINE_El problema era que el partit no estava b\xc3\xa9 davant de la Democr\xc3\xa0cia Cristiana (DC) i el Partit Comunista Itali\xc3\xa0 (PCI). Aleshores, intent\xc3\xa0 obrir un espai criticant els seus adversaris. Tamb\xc3\xa9 intent\xc3\xa0 establir un contacte molt important amb el poble i comunicar molt per imposar la seva pol\xc3\xadtica i la visi\xc3\xb3 del seu partit pol\xc3\xadtic a It\xc3\xa0lia. _NEWLINE_El 1983 es convert\xc3\xad en president del Consell de Ministres en coalici\xc3\xb3 i dirig\xc3\xad el govern m\xc3\xa9s llarg de la Rep\xc3\xbablica Italiana, de 1.058 dies. _NEWLINE_Craxi fou un home divisiu. Algunes persones el sostingueren en la seva pol\xc3\xadtica i altres el desaprovaren perqu\xc3\xa8 tenia molta autoritat i arrog\xc3\xa0ncia i es posava en contra del Partit Comunista. D\'altra banda, per donar suport al seu partit, Craxi practicava la corrupci\xc3\xb3 i empitjorava el d\xc3\xa8ficit econ\xc3\xb2mic i el deute del pa\xc3\xads. La seva gl\xc3\xb2ria no duraria gaire temps._NEWLINE_Craxi no entenia les noves reivindicacions del poble, que creia satisfetes. A m\xc3\xa9s d\'aix\xc3\xb2, els jutges incrementaren tots els problemes de corrupci\xc3\xb3 i els problemes que podia tenir Craxi. La just\xc3\xadcia el condemn\xc3\xa0 a 27 anys de pres\xc3\xb3. Per evitar-ho, Craxi abandon\xc3\xa0 el seu c\xc3\xa0rrec de secretari nacional del PSI l\'11 de febrer de l\'any 1993 i se n\'an\xc3\xa0 a Tun\xc3\xadsia el 1994, fins a la seva mort el 2000.\n_START_SECTION_\nContext pol\xc3\xadtic\n_START_PARAGRAPH_\nLa investigaci\xc3\xb3 "mans netes" (coneguda tamb\xc3\xa9 amb el terme "tangentopoli"), dirigida inicialment per la Procuraci\xc3\xb3 de la Rep\xc3\xbablica de Mil\xc3\xa0 i posteriorment estesa a tota la pen\xc3\xadnsula, es desenvolupava en un context pol\xc3\xadtic de corrupci\xc3\xb3, extorsi\xc3\xb3 i finan\xc3\xa7ament il\xc2\xb7legal dels partits pol\xc3\xadtics. _NEWLINE_Estaven implicats ministres, diputats, senadors, empresaris i fins i tot els expresidents del Consell.\n_START_SECTION_\nEleccions del 1992\n_START_PARAGRAPH_\nLes eleccions d\'abril del 1992 es caracteritzaren per l\'augment de l\'abstenci\xc3\xb3 i la indifer\xc3\xa8ncia de la poblaci\xc3\xb3 davant d\'una pol\xc3\xadtica tancada que no havia sabut renovar-se malgrat els canvis hist\xc3\xb2rics transcendentals en aquells anys. La disminuci\xc3\xb3 del consens afect\xc3\xa0 gaireb\xc3\xa9 tots els partits grans: en especial la Democr\xc3\xa0cia Cristiana (DC) i els hereus del Partit Comunista dissolt: Partit Democr\xc3\xa0tic d\'Esquerra (PDS) i el Partit de la Refundaci\xc3\xb3 Comunista (PCR) perderen molt d\'\xc3\xa8xit._NEWLINE_Els vertaders guanyadors de l\'elecci\xc3\xb3 foren dos partits de recent fundaci\xc3\xb3: la Lliga Nord i La Xarxa, el primer desenvolupat al nord d\'It\xc3\xa0lia i el segon al sud._NEWLINE_El parlament que es form\xc3\xa0 fou dirigit pel format quatripartit per la Democr\xc3\xa0cia Cristiana (DC), el Partit Socialista Itali\xc3\xa0 (PSI), el Partit Socialista Democr\xc3\xa0tic Itali\xc3\xa0 (PSDI) i el Partit Liberal Itali\xc3\xa0 (PLI). Tot i que el govern conserv\xc3\xa0 la majoria absoluta, l\'onada de detencions i citacions judicials contra diputats el debilit\xc3\xa0 molt._NEWLINE_Al maig del mateix any, en un ambient de caos (en aquells dies fou assassinat el jutge Giovanni Falcone) fou elegit President de la Rep\xc3\xbablica el democratacristi\xc3\xa0  Oscar Luigi Scalfaro. Giuliano Amato es convert\xc3\xad en el nou president del Consell.\n_START_SECTION_\nEleccions del 1993\n_START_PARAGRAPH_\nA les eleccions locals de desembre del 1993 es confirm\xc3\xa0 la crisi dels partits tradicionals: DC i PSI perderen cadascun prop de la meitat dels vots. Aprofitant l\'impuls de les creixents protestes populars, el govern Amato es compromet\xc3\xa9 a instar a la dimissi\xc3\xb3 de tots els diputats implicats en una investigaci\xc3\xb3 policial. Inevitablement, la investigaci\xc3\xb3 afect\xc3\xa0 molts ministres, per la qual cosa l\'executiu arrib\xc3\xa0 a un percentatge de ren\xc3\xbancies sense precedents._NEWLINE_A les noves eleccions de juny del 1993, el quatripartit experiment\xc3\xa0 una gran caiguda: la Democr\xc3\xa0cia Cristiana perd\xc3\xa9 una altra vegada la meitat dels vots i el Partit Socialista pr\xc3\xa0cticament desaparegu\xc3\xa9. La Lliga Nord es convert\xc3\xad en la major for\xc3\xa7a pol\xc3\xadtica del nord d\'It\xc3\xa0lia. L\'oposici\xc3\xb3 d\'esquerra s\'acost\xc3\xa0 a la majoria, per\xc3\xb2 encara mancava d\'unitat i control._NEWLINE_El 5 de mar\xc3\xa7, el govern aprov\xc3\xa0 una llei que es diu "el decret Conso" per Giovanni Conso, el ministre de Just\xc3\xadcia qui propos\xc3\xa0 que es despenalitz\xc3\xa9s ek finan\xc3\xa7ament il\xc2\xb7legal dels partits pol\xc3\xadtics. El decret contenia una llei retroactiva i per tant inclo\xc3\xafa els acusats de "mans netes"._NEWLINE_Despr\xc3\xa9s d\'una gran mobilitzaci\xc3\xb3 dels mitjans de comunicaci\xc3\xb3, Amato, el president de la Rep\xc3\xbablica, es neg\xc3\xa0 per primera vegada en la hist\xc3\xb2ria a signar un decret-llei._NEWLINE_En el refer\xc3\xa8ndum del 18 d\'abril, els electors votaren a favor de la introducci\xc3\xb3 del sistema electoral majoritari. El govern d\'Amato renunci\xc3\xa0 a governar el 21 d\'abril._NEWLINE_El Parlament no aconsegu\xc3\xad formar un nou govern pol\xc3\xadtic: Scalfaro eleg\xc3\xad encomanar la Presid\xc3\xa8ncia del Consell al governador del Banc d\'It\xc3\xa0lia, Carlo Azeglio Ciampi que form\xc3\xa0 un govern provisional, el primer en la hist\xc3\xb2ria d\'It\xc3\xa0lia.\n_START_SECTION_\nEleccions del 1994\n_START_PARAGRAPH_\nEl 1994, Silvio Berlusconi entr\xc3\xa0 en pol\xc3\xadtica i a finals de mar\xc3\xa7 guany\xc3\xa0 les eleccions. Amb l\'inici de la nova legislatura s\'acab\xc3\xa0 la immunitat parlament\xc3\xa0ria de Craxi, per qui s\'emet\xc3\xa9 una ordre de detenci\xc3\xb3. Tanmateix, ja era massa tard perqu\xc3\xa8 Craxi ja es trobava a Hammamet (Tun\xc3\xadsia). El 21 de juliol del 1995 Craxi fou declarat oficialment fugitiu.\n_START_SECTION_\n1995 i 1996\n_START_PARAGRAPH_\n1995 fou l\'any en qu\xc3\xa8 les acusacions contra el jutge Antonio Di Pietro assoliren el seu zenit. Entre finals del 1995 i principis del 1996, Di Pietro i els magistrats de la Fiscal\xc3\xada de Mil\xc3\xa0 foren absolts de tots els c\xc3\xa0rrecs._NEWLINE_El 1996hi hagu\xc3\xa9 noves eleccions parlament\xc3\xa0ries: el guanyador fou la coalici\xc3\xb3 de centre-esquerra L\'Oliva. Romano Prodi esdevingu\xc3\xa9 nou president del Consell i Di Pietro entr\xc3\xa0 al seu govern com a ministre d\'Obres P\xc3\xbabliques. Es retir\xc3\xa0 despr\xc3\xa9s d\'uns mesos, ja afeblit per les noves acusacions. Finalment absolt el 1997, es present\xc3\xa0 pel senat pel partit de centre-esquerra i fou elegit.\n_START_SECTION_\nProc\xc3\xa9s Mani pulite\n_START_PARAGRAPH_\nEl punt de partida de la lluita contra la corrupci\xc3\xb3 pol\xc3\xadtica italiana tingu\xc3\xa9 lloc el 17 de febrer del 1992. Aquell dia, el procurador de Mil\xc3\xa0, Antonio Di Pietro, obtingu\xc3\xa9 una ordre de detenci\xc3\xb3 contra Mario Chiesa, membre del PSI. Chiesa fou detingut al seu despatx en el moment en qu\xc3\xa8 rebia un suborn de 7 milions de lires. Els diners provenien de les mans de l\'empresari Luca Magni, que, en complicitat amb Di Pietro, havia acudit a entregar la meitat dels diners que pretenia el dirigent del PSI per haver obtingut una concessi\xc3\xb3 valorada en 140 milions de lires. _NEWLINE_Fou una not\xc3\xadcia que tingu\xc3\xa9 molt de ress\xc3\xb2 als mitjans, per la qual cosa es pot considerar l\'inici de tota una s\xc3\xa8rie de detencions de pol\xc3\xadtics corruptes. Davant d\'aquesta not\xc3\xadcia, el l\xc3\xadder del PSI, Bettino Craxi, f\xc3\xa9u declaracions en qu\xc3\xa8 neg\xc3\xa0 tota exist\xc3\xa8ncia d\'una xarxa de corrupci\xc3\xb3 a escala nacional, com sospitava la just\xc3\xadcia i ho denunciaven els diaris._NEWLINE_Tanmateix, durant l\'interrogatori de Chiesa, aquest confess\xc3\xa0 que la corrupci\xc3\xb3 aquesta molt generalitzada i desenvolupada en l\'\xc3\xa0mbit pol\xc3\xadtic. A m\xc3\xa9s, aquestes investigacions aparegueren en un moment molt important perqu\xc3\xa8 a l\'abril del 1992 se celebraven eleccions legislatives. Aquesta causa judicial s\'anomen\xc3\xa0 "Tangentopoli" i hi hagueren de declarar aproximadament 4.000 empresaris i pol\xc3\xadtics de diversos partits._NEWLINE_El magistrado Di Pietro guardava totes les investigacions pendents. Les eleccions foren un caos pels grans partits. Un mes despr\xc3\xa9s tingu\xc3\xa9 lloc l\'elecci\xc3\xb3 presidencial, on fou elegit Oscar Luigi Scalfaro. Quan prengu\xc3\xa9 les seves funcions, indic\xc3\xa0 que rebutjava tota concessi\xc3\xb3 respecte als pol\xc3\xadtics sospitosos, deixant la just\xc3\xadcia exercir. _NEWLINE_El jutge Giovanni Falcone (especialista antim\xc3\xa0fia) fou assassinat el 23 de maig del 1992 (realitzat per la m\xc3\xa0fia per enfrontar-se a la persecuci\xc3\xb3). El 19 de juliol es produ\xc3\xad un altre assassinat d\'un magistrat antim\xc3\xa0fia, Paolo Borsellino._NEWLINE_A l\'agost del 1992, Craxi atac\xc3\xa0 Di Pietro via el diari del seu partit pol\xc3\xadtic. El 12 de setembre del 1992, un membre del PSI (Sergio Moroni) se su\xc3\xafcid\xc3\xa0 i deix\xc3\xa0 un escrit en qu\xc3\xa8 es reconeixia culpable de corrupci\xc3\xb3. _NEWLINE_Fins al final de l\'any 1992 i principis del 1993, es desenvoluparen altres temptatives per desestabilitzar els procuradors, per\xc3\xb2 aquests tenien el suport d\'una gran part dels ciutadans italians i dels mitjans de comunicaci\xc3\xb3. Aix\xc3\xad, es dugueren a terme altres detencions i es dugu\xc3\xa9 a la llum una xarxa molt estesa de corrupci\xc3\xb3.'